नुक्कड़ नाटक से जागरूक किया
राष्ट्रीय ग्रामीण पेयजल कार्यक्रम के तहत ग्रामीणों में पेयजल के प्रति जागरुकता लाने के उद्देश्य से जिले के सभी ब्लॉक में नुक्कड़ नाटक प्रस्तुत किया जा रहा है। इसके अंतर्गत लोक स्वास्थ्य यांत्रिकी बड़वानी के कार्यपालन यंत्री एचएस बामनिया व उपयंत्री श्री यादव के मार्गदर्शन में राजपुर ब्लॉक के गांव रुई, वासवी, सालीकला व पांडला में नुक्कड़ नाटक किया गया।
नुक्कड़ नाटक में पौराणिक कहानी के माध्यम से ग्रामीणों को सुरक्षित पेयजल संबंधी जानकारी दी। शौच के बाद व भोजन के पहले हाथ धुलाई, स्वयं की नियमित साफ सफाई, हैंडपंप के आसपास गंदगी न करना, घर में शौचालय बना कर प्रयोग करें व नल कनेक्शन लेने पर अभिनय किया गया। विभाग की पेयजल व स्वच्छता जागरुकता प्रचार-प्रसार गतिविधि के माध्यम से प्रचार-प्रसार किया जा रहा है। इसमें फील्ड टेस्ट कीट परीक्षण ग्राम पंचायत स्तर पर पेयजल की जांच, नवीन नल जल योजना लगाने के लिए प्रस्तावित राशि का सामान्य वर्ग बहुल ग्राम में 3 प्रतिशत राशि व एसटी/एससी बाहुल्य गांव में 1 प्रतिशत राशि जनभागीदारी से एकत्र करने के लिए प्रेरित करना। विद्युत की कमी वाले क्षेत्रों में सोलर पंप के प्रयोग से पेयजल की पूर्ति करना। लोक स्वास्थ्य यांत्रिकी से जिला सलाहकार सपना शंकरपुरकर, समन्वयक सरिता चौहान, तेजल यादव ने शुद्ध पेयजल का स्वास्थ्य पर प्रभाव संबंधी जानकारियां दीं। विभाग ने ग्रामीणों को प्रचार प्रसार चित्रात्मक पोस्टर बांटे। इनमें दूषित पेयजल से होने वाली बीमारियों तथा फील्ड टेस्ट कीट की दूषित पेयजल की जांच की विधि के बारे में जानकारी दी।
गांव में नुक्कड़ नाटक की प्रस्तुति देते कलाकार।
यहां भी किया नाटक
बड़वानी | मोरकट्टा आरोग्य केंद्र पर संपूर्ण स्वास्थ्य सबके लिए सुनिश्चित करने तथा समुदाय आधारित निगरानी परियोजना के पायलेट प्रोजेक्ट के तहत मेनटरिंग ग्रुप ऑफ कम्युनिटी एक्शन के समन्वय में हमारा स्वास्थ्य हमारा दायित्व विषय पर स्थानीय बारेली भाषा में नुक्कड़ नाटक का मंचन किया। नाट्य प्रस्तुति में समाजकार्य के विद्यार्थियों ने स्वास्थ्य कार्यकर्ताओं व विभिन्न विभागीय कर्मचारियों की भूमिका के साथ ग्रामीणों के स्वरूप में अंतरविभागीय समन्वय की प्रस्तुति दी। प्रस्तुति में वारलू-वारलू पिजे पाणी रे भाया व बालमित्र शाला में पढ़ने जासु गीतों से ग्रामीणों के बीच समा बांध दिया।
hin_Deva hin_Deva hin_Deva hin_Deva hin_Deva hin_Deva